
ДО 

ОБЩИНСКИ СЪВЕТ

НЕСЕБЪР

ДОКЛАДНА  ЗАПИСКА 
 ОТ ВИКТОР БОРИСОВ - ЗАМ. кмет на Община Несебър
ОТНОСНО: Провеждане на публично оповестен конкурс за отдаване под наем на магазини находящи се в Сграда с идентификатор 53045.502.593.2 по КК и КР на гр.Обзор, ул.“Черноморска“ 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

      Община Несебър е собственик на Сграда „Магазини за спортни и промишлени стоки за сезонно ползване към спортен комплекс“ – сграда за търговия - 1/един / етаж, построена в УПИ ІІІ-35 кв.6 по ЗРП на гр.Обзор, с идентификатор 53045.502.593.2 по ККи КР на гр.Обзор, АчОС №6945/19.06.2026г , с административен адрес гр.Обзор, ул.“Черноморска“. Сградата се състои от  6/шест/ магазина. Сградата е новопостроена – Удостоверение за въвеждане в експлоатация №69/08.06.2026г., поради което магазините не са включени в програмата за управление и разпореждане с общински имоти за 2026г. и с цел предприемане на действия по управление, същата следва да се актуализира, като се допълни с тези магазини за отдаване под наем.
Сградата, в която са разположени магазините е частна общинска собственост и следва да се приложат разпоредбите на чл.14, ал.1и ал.2 от ЗОС и чл.14 ал.1 от Наредба №5 за РПУРОИ на ОС - Несебър, според които за предоставяне под наем на обектите следва да бъде прието решение от Общински съвет – Несебър за определяне на процедурата и условията по нея. В тази връзка предлагаме, отдаването под наем на тези обекти да се извърши чрез провеждане на публично оповестен конкурс, при който при определяне на спечелилия участник ще се вземе предвид не само предложената наемна цена, а и офертата относно експлоатацията на имот, разкриване на работни места и други предложения на кандидатите, както и поставяне на специфични условия. Считаме, че оптималния срок за отдаване под наем на такъв тип търговски обекти е 5 години. Предвид правомощието на Общинския съвет, съгласно чл.14, ал.8 от ЗОС и с оглед местоположението на гореописаните обекти, предлагаме Общински съвет - Несебър да определи начална 
конкурсна годишна наемна цена, за съответните обекти по 8.00 евро на кв.м полезна площ без ДДС, платима на една вноска.
           На основание чл.21, ал.1, т.8 и т.12 от ЗМСМА, предлагаме Общински съвет - Несебър, да вземе следното
                                                      РЕШЕНИЕ:

І. „На основание чл.2, ал.3 от Наредба №5 за РПУРОИ на Общински съвет – Несебър актуализира програмата за управление и разпореждане с имоти общинска собственост на Община Несебър за 2026г., като раздел ІІІ, буква А.1 „Нежилищни имоти, които община Несебър има намерение да предостави под наем” се допълва с: Търговски обекти - Магазини за спортни и промишлени стоки в сграда с идентификатор 53045.502.593.2 по КК и КР на гр.Обзор, построена в УПИ III-35, кв.6,  по ЗРП на гр.Обзор,  АчОС №6945/19.06.2026г., както следва: 

 - Магазин № 1 – с търговска площ  от 12.9 кв.м.;
 - Магазин № 2 – с търговска площ от 11.5 кв.м.;
 - Магазин № 3 – с търговска площ от 13.3 кв.м.;
 - Магазин № 4 – с търговска площ от 12.7 кв.м.;
 - Магазин № 5 – с търговска площ от 11.2 кв.м.;
 - Магазин № 6 – с търговска площ от 13.3 кв.м.;
ІІ. На основание чл.14, ал.1 и ал.2 от ЗОС и чл.14, ал.1 и ал.2 от Наредба №5 за РПУРОИ на ОС - Несебър, да се проведе публично оповестен конкурс за отдаване под наем за срок от 5 /пет/години  на нежилищни имоти частна – общинска собственост, представляващи   Търговски обекти - Магазини за спортни и промишлени стоки в сграда с идентификатор 53045.502.593.2 по КК и КР на гр.Обзор, построена в УПИ III-35, кв.6,  по ЗРП на гр.Обзор,  АчОС №6945/19.06.2026г., при следните условия:
1. Начална конкурсна годишна наемна цена опредена съгласно чл.14 ал.8 от ЗОС, както следва:
- За Магазин №1 за промишлени стоки с търговска площ от 12.9кв.м., в размер на  1 486,08€ (хиляда четиристотин осемдесет и шест евро и осем цента)  с ДДС;
- За  Магазин №2  и Магазин №3 за промишлени стоки с обща търговска площ от 24.8кв.м , в размер на 2856.96 € (две хиляди осемстотин петдесет и шест евро и деветдесет и шест  цента) с ДДС;
-  За  Магазин №4 за промишлени стоки с търговска площ от 12.7 кв.м., в размер на 1 463,04€ (хиляда четиристотин шестдесет и три евро и четири цента) с ДДС;
- За Магазин №5 за пакетирани хранителни и промишлени стоки с търговска  площ от 11.2кв.м, в размер на 1 290.24€ (хиляда двеста и деветдесет евро и двадесет и четири цента) с ДДС;
- За Магазин №6 за пакетирани хранителни и промишлени стоки с търговска площ 13.3кв.м, в размер на 1 532.16€ (хиляда петстотин тридесет и две евро и шестнадесет цента) с ДДС
2. Депозит за участие - 10 % от началната конкурсна годишна наемна цена, за съответния обект.

3. Специфични условия:
3.1. Отдаваните помещения да се използват по предназначение посочено в офертата на наемателя съответстваща на т.ІІ.1;
3.2. Годишната наемна цена се дължи на една вноска, както следва:
· За първата наемна година   – при подписване на договора

· За всяка следваща наемна година  до 31 ви август на годината предхождаща наемната година, например:

За наемната 2027-2028година наемната цена е дължима до 31ви август на 2027г.; За наемната 2028-2029година наемната цена е дължима до 31.08.2028г. и т.н.  

3.3 В конкурса могат да участват само ЮЛ и ЕТ регистрирани по Търговския закон. 


3.4. Наемател, сключил договор за наем по тази процедура, няма право в срока на договора, без съгласието на наемодателя да променя собственика на дружеството или ЕТ. В противен случай, наемния договор може да бъде прекратен от страна на наемодателя, освен ако форсмажорни обстоятелства или други обективни причини са наложили промяната.
4. Критерии за оценяване

К1 – Конкурсна цена (КЦуч/КЦмах)х20,


Където КЦуч. в числителя е цената предложена от участника, КЦмах в знаменателя е максимално високата цена предложена от някой от участниците, умножени с тегловен коефициент 20

   К2 - Благоприятни за населението на Общината инвестиции (конкретно посочени, стойността им изразена в евро/лева) - за подпомагане на инфраструктурен обект на общината, за подпомагане на социалните, образователните и здравни дейности на общината, за подпомагане на културните и спортни мероприятия на общината и др.

(БИуч/БИмах)х20,

    Където БИуч.в числителя е предложената инвестиция от участника, БИмах в знаменателя е предложената най-голяма инвестиция в лева от някой от кандидатите, умножени с тегловен коефициент 20.

         К3 -  Разкриване на работни места  - (РМуч/РМмах)х10,
    Където РМуч в числителя - са предложените работни места от участника, РМмах в знаменателя са максимално предложените работни места от някой от кандидатите, умножени с тегловен коефициент 10, 

     К4 - уседналост на участника 

            - 20т. - за участник със седалище и адрес на управление населено място в Община Несебър, с регистрация на ЕТ или ЮЛ най - малко две години преди датата за провеждане на конкурса и извършващо търговска дейност на територията на община Несебър най - малко две години преди датата на провеждане на конкурса. (Прилага се удостоверение от категоризиращия орган, разрешение за 
продажба на хранителни стоки или друг документ удостоверяващ декларираното от участника);

           - 10 т. - за участник със седалище и адрес на управление населено място в Община Несебър, с регистрация на ЕТ или ЮЛ най - малко две години преди датата на провеждане на конкурса;

· 0т. - за останалите участници;

         Краен резултат за оценяване: К=К1+К2+К3+К4
         При равен брой точки, превес ще има кандидата получил по - висока оценка по критерия К1.

ІІІ. Упълномощава Кмета на общината, да определи останалите условия по провеждането на публично оповестения конкурс.
ЗАМ. КМЕТ „ПО“ И „ОС“ НА ОБЩИНА НЕСЕБЪР:…………………….

                                                                                           /ВИКТОР БОРИСОВ/

Съгласувал: Нелина Колева – Нач.отдел „Общ. собственост“

Изготвил: Ивелина Младенова – специалист в  отдел „Общ.собственост“

